CELEX: 62009CN0336
Language: fi
Date: 2009-08-24 00:00:00
Title: Asia C-336/09 P: Valitus, jonka Puolan tasavalta on tehnyt 24.8.2009 yhteisöjen ensimmäisen oikeusasteen tuomioistuimen (laajennettu ensimmäinen jaosto) asiassa T-258/04, Puola v. komissio, 10.6.2009 antamasta määräyksestä

21.11.2009   
            
            
               FI
            
            
               Euroopan unionin virallinen lehti
            
            
               C 282/23
            
         Valitus, jonka Puolan tasavalta on tehnyt 24.8.2009 yhteisöjen ensimmäisen oikeusasteen tuomioistuimen (laajennettu ensimmäinen jaosto) asiassa T-258/04, Puola v. komissio, 10.6.2009 antamasta määräyksestä
   (Asia C-336/09 P)
   2009/C 282/40
   Oikeudenkäyntikieli: puola
   
      Asianosaiset
   
   
      Valittaja: Puolan tasavalta (asiamies: M. Dowgielewicz)
   
      Muut osapuolet: Euroopan yhteisöjen komissio, Kyproksen tasavalta
   
      Vaatimukset
   
   
               —
            
            
               Euroopan yhteisöjen ensimmäisen oikeusasteen tuomioistuimen 10.6.2009 asiassa T-258/04, Puola vastaan komissio, antama määräys on kumottava kokonaisuudessaan.
            
         
               —
            
            
               Sokerialalla sovellettavista siirtymätoimenpiteistä Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian unioniin liittymisen vuoksi 14.1.2004 annetun komission asetuksen (EY) N:o 60/2004 (1) 5 artikla, 6 artiklan 1, 2 ja 3 kohta, 7 artiklan 1 kohta ja 8 artiklan 2 kohdan a alakohta on kumottava.
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut ensimmäisen oikeusasteen tuomioistuimessa ja yhteisöjen tuomioistuimessa.
            
         
               —
            
            
               Valitus on käsiteltävä suuressa jaostossa.
            
         
      Oikeudelliset perusteet ja pääasialliset perustelut
   
   Euroopan talousyhteisössä käytettäviä kieliä koskevista järjestelyistä annettua Euroopan talousyhteisön neuvoston asetusta N:o 1 (2) ja liittymissopimusta on tulkittu virheellisesti katsomalla, että määräaika asetusta N:o 60/2004 koskevan kumoamiskanteen nostamiseen oli alkanut tämän asetuksen julkaisemisesta viidentoista jäsenvaltion yhteisön virallisilla kielillä eli ennen julkaisemista laajentuneen yhteisön kaikilla virallisilla kielillä.
   EY 230 artiklan neljättä kohtaa on tulkittu virheellisesti katsomalla, että Puolan tasavalta olisi ennen Euroopan unioniin liittymistä voinut sen nojalla oikeushenkilönä tehokkaasti nostaa asetusta N:o 60/2004 koskevan kumoamiskanteen.
   Oikeusyhteisön periaatetta ja tehokkaan oikeussuojan periaatetta on loukattu epäämällä Puolan tasavallalta oikeus saattaa asetuksen N:o 60/2004 lainmukaisuus tuomioistuimen tutkittavaksi siitä huolimatta, että kyseinen asetus oli osoitettu sille jäsenvaltiona.
   Yhteisvastuuperiaatetta ja vilpittömän mielen periaatetta on loukattu epäämällä Puolan tasavallalta oikeus saattaa säädöksen, jolla muutettiin Puolan tasavallan Euroopan unioniin liittymisen ehtoja ja jolla horjutettiin yhteisöön kuulumisesta johtuvien oikeuksien ja velvollisuuksien tasapainoa, lainmukaisuus tuomioistuimen tutkittavaksi.
   Menettely ensimmäisen oikeusasteen tuomioistuimessa ei ole ollut asianmukaista, koska Puolan tasavallan väitteitä yhteisvastuuperiaatteen ja vilpittömän mielen periaatteen loukkaamisesta ei ole käsitelty ja riidanalaista määräystä ei ole riittävästi perusteltu.
   
      (1)  EUVL L 9, 15.1.2004, s. 8.
   
      (2)  EYVL N:o 17, 6.10.1958, s. 385.